CELEX: 31983R2552
Language: el
Date: 1983-09-12 00:00:00
Title: Κανονισμός (ΕΟΚ) αριθ. 2552/83 της Επιτροπής της 12ης Σεπτεμβρίου 1983 σχετικά με την αποδοχή των προσφορών μαλακού αρτοποιήσιμου σίτου που υποβλήθηκαν στην παρέμβαση τον Αύγουστο του 1983 κατ' εφαρμογή του κανονισμού (ΕΟΚ) αριθ. 2317/83

Avis juridique important

|

31983R2552

Κανονισμός (ΕΟΚ) αριθ. 2552/83 της Επιτροπής της 12ης Σεπτεμβρίου 1983 σχετικά με την αποδοχή των προσφορών μαλακού αρτοποιήσιμου σίτου που υποβλήθηκαν στην παρέμβαση τον Αύγουστο του 1983 κατ' εφαρμογή του κανονισμού (ΕΟΚ) αριθ. 2317/83  

Επίσημη Εφημερίδα αριθ. L 252 της 13/09/1983 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 2552/83 ΤΗΣ ΕΠΙΤΡΟΠΗΣ  της 12ης Σεπτεμβρίου 1983  σχετικά με την αποδοχή των προσφορών μαλακού αρτοποιήσιμου σίτου που υποβλήθηκαν στην παρέμβαση τον Αύγουστο του 1983 κατ' εφαρμογή του κανονισμού (ΕΟΚ) αριθ. 2317/83  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 25ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2),  τον κανονισμό (ΕΟΚ) αριθ. 2317/83 της Επιτροπής της 12ης Αυγούστου 1983 σχετικά με ένα ειδικό μέτρο παρέμβασης για τον μαλακό σίτο ελάχιστης αρτοποιήσιμης ποιότητας στην αρχή της περιόδου 1983/84 (3), όπως τροποποιήθηκε από τον κανονισμό (ΕΟΚ) αριθ. 2409/83 (4), και ιδίως το άρθρο 2 παράγραφος 2,  Εκτιμώντας:  ότι, σύμφωνα με το άρθρο 2 παράγραφος 2 του κανονισμού (ΕΟΚ) αριθ. 2317/83, η Επιτροπή, βάσει των πληροφοριών που της παρέχουν τα Κράτη μέλη, οφείλει να διαπιστώσει εάν οι προσφορές που υποβλήθηκαν στην παρέμβαση για τον Αύγουστο, τον Σεπτέμβριο και τον Οκτώβριο υπερβαίνουν τις ποσότητες που μπορούν να γίνουν δεκτές στην παρέμβαση κατά την έννοια του άρθρου 1 παράγραφος 1 του κανονισμού (ΕΟΚ) αριθ. 2317/83, και, εάν συμβαίνει πράγματι αυτό, να καθορίσει το ποσοστό της έκπτωσης που θα ισχύσει για τις υποβληθείσες προσφορές·  ότι τα Κράτη μέλη έδωσαν, όσον αφορά τις προσφορές που υποβλήθηκαν τον Αύγουστο, τις πληροφορίες που προβλέπει ο κανονισμός (ΕΟΚ) αριθ. 2317/83· ότι προκύπτει από αυτές τις πληροφορίες ότι οι προσφορές που υποβλήθηκαν υπερβαίνουν τις ποσότητες που προβλέπονται· ότι πρέπει, συνεπώς, να καθοριστούν τα ποσοστά έκπτωσης που θα ισχύσουν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Εφαρμόζεται έκπτωση 69,25 % στις προσφορές μαλακού σίτου ελάχιστης αρτοποιήσιμης ποιότητας που υποβάλλονται στους οργανισμούς παρέμβασης κατ' εφαρμογή του κανονισμού (ΕΟΚ) αριθ. 2317/83 κατά τη διάρκεια του Αυγούστου 1983.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 12 Σεπτεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 222 της 13. 8. 1983, σ. 5.  (4) ΕΕ αριθ. L 236 της 26. 8. 1983, σ. 30.